 Mudane Xaashi ayaa sharaxay xadiga shaqaalaha cusub ee Xukuumadda KULMIYE ay shaqaalaysiisay waxaanu yidhi Waxaannu kor u qaadnay tayada shaqaalaha dawladda, hadaad tirada kordhiso oo aanay tayo lahayn, waxba qiimo ma laha, hasayeeshee tayada ayaanu kordhinay, waxaannu shaqaalaha dawaldda ugu nimid 6,915 shaqaale oo mudo 19 sano ah la shaqaaleeyey, waxaannu shaqaalaysiinay 9,416 qof oo shaqaale ah, maanta tirada shaqaalaha dawladda ee diiwaanka hayadda shaqaalaha ku jiraa waa 16,375 shaqaale, waxay noqonaysaa xadiga u dhexeeya 19 sanno iyo todobadaas sanno 135 Boqolkiiba boqol iyo shan iyo sodon ayaannu shaqaalaha dawladda kor-dhinay waa guul weyn oo qarankan u soo hoyatay. 